CELEX: C2006/212/23
Language: fi
Date: 2006-09-02 00:00:00
Title: Asia C-255/06 P: Valitus, jonka Yedas Tarim ve Otomotiv Sanayi ve Ticaret AŞ on tehnyt 6.6.2006 yhteisöjen ensimmäisen oikeusasteen tuomioistuimen asiassa T-367/03, Yedas Tarim ve Otomotiv Sanayi ve Ticaret AŞ v. Euroopan unionin neuvosto ja Euroopan yhteisöjen komissio, 30.3.2006 antamasta tuomiosta

2.9.2006   
            
            
               FI
            
            
               Euroopan unionin virallinen lehti
            
            
               C 212/14
            
         Valitus, jonka Yedas Tarim ve Otomotiv Sanayi ve Ticaret AŞ on tehnyt 6.6.2006 yhteisöjen ensimmäisen oikeusasteen tuomioistuimen asiassa T-367/03, Yedas Tarim ve Otomotiv Sanayi ve Ticaret AŞ v. Euroopan unionin neuvosto ja Euroopan yhteisöjen komissio, 30.3.2006 antamasta tuomiosta
   (Asia C-255/06 P)
   (2006/C 212/23)
   Oikeudenkäyntikieli: englanti
   Asianosaiset
   
      Valittaja: Yedas Tarim ve Otomotiv Sanayi ve Ticaret AŞ (edustajat: asianajajat S. Sariibrahimoglu ja R. Sinner)
   
      Muut osapuolet: Euroopan unionin neuvosto ja Euroopan yhteisöjen komissio
   Vaatimukset
   
               —
            
            
               Ensimmäisen oikeusasteen tuomioistuimen (viides jaosto) asiassa T-367/03, Yedas vastaan neuvosto ja komissio, antama tuomio on kokonaisuudessaan kumottava.
            
         
               —
            
            
               Edellä mainittu asia on palautettava ensimmäisen oikeusasteen tuomioistuimeen tarkasteltavaksi uudelleen teknis-rahoitukselliseen selvitykseen nähden.
            
         
               —
            
            
               Asiassa on järjestettävä suullinen käsittely.
            
         
               —
            
            
               Kantajan oikeudenkäyntikuluina on korvattava 18 000euroa.
            
         Oikeudelliset perusteet ja pääasialliset perustelut
   Kantaja väittää, että ensimmäisen oikeusasteen tuomioistuin on tehnyt oikeudellisen virheen, koska se ole vastoin Euroopan yhteisöjen tuomioistuimen vakiintunutta oikeuskäytäntöä antanut Turkin ja Euroopan talousyhteisön väliselle assosiaatiosopimukselle (Ankaran sopimus) ja sen pöytäkirjoille asianmukaista oikeudellista merkitystä tai oikeusvaikutuksia ja koska se virheellisesti katsonut, että Ankaran sopimukseen ja sen pöytäkirjoihin sisältyvät periaatteet ja määräykset eivät ole sellaisia säännöksiä, joihin nähden yhteisön toimielinten toimia voidaan arvioida. Kantajan mukaan Ankaran sopimuksen määräykset ovat suoraan sovellettavia ja niillä luodaan oikeuksia yksityisille oikeussubjekteille.
   Kantaja väittää myös, että ensimmäisen oikeusasteen tuomioistuin on tehnyt oikeudellisen virheen, koska se ei ole tutkinut väitettä, jonka mukaan Turkin tasavalta voitiin asianmukaisesti verrata Espanjan, Portugalin ja Kreikan kaltaisiin valtioihin, ja katsoessaan, että yhteisön toimielimillä ei ollut velvollisuutta toimia Kreikan näkemyksen mukaisesti niiden myöntäessä taloudellista tukea Turkille.
   Lopuksi kantaja väittää, että ensimmäisen oikeusasteen tuomioistuin teki virheen oikeudellisessa arvioinnissaan siltä osin kuin se katsoi, ettei yhteisön toimielimen sääntöjenvastaisen menettelyn ja aiheutuneen vahingon välillä ollut syy-yhteyttä.